## Odluka o minimalnim financijskim standardima materijalnih i financijskih rashoda centara za socijalnu skrb i pomoći za stanovanje korisnicima koji se griju na drva u 2013. godini

### NN 29/2013 (8.3.2013.), Odluka o minimalnim financijskim standardima materijalnih i financijskih rashoda centara za socijalnu skrb i pomoći za stanovanje korisnicima koji se griju na drva u 2013. godini

VLADA REPUBLIKE HRVATSKE

493

Na temelju članka 26. stavka 3. Zakona o socijalnoj skrbi (»Narodne novine«, broj 33/2012), Vlada Republike Hrvatske je na sjednici održanoj 28. veljače 2013. godine donijela

ODLUKU

O MINIMALNIM FINANCIJSKIM STANDARDIMA MATERIJALNIH I FINANCIJSKIH RASHODA CENTARA ZA SOCIJALNU SKRB I POMOĆI ZA STANOVANJE KORISNICIMA KOJI SE GRIJU NA DRVA U 2013. GODINI

OPĆE ODREDBE

I.

Ovom Odlukom utvrđuju se minimalni financijski standardi materijalnih i financijskih rashoda centara za socijalnu skrb i pomoći za stanovanje korisnicima koji se griju na drva u 2013. godini.

II.

Županija, odnosno Grad Zagreb za centre za socijalnu skrb koji imaju sjedište na njegovu području, osigurava sredstva za materijalne i financijske rashode centara za socijalnu skrb.

Materijalni rashodi centara za socijalnu skrb su:

– naknade troškova zaposlenima (službena putovanja, naknade za rad na terenu, naknade za odvojeni život, stručno usavršavanje zaposlenika),

– rashodi za materijal i energiju (uredski materijal i ostali materijalni rashodi, materijal i sirovine, energija, materijal i dijelovi za tekuće i investicijsko održavanje i sitni inventar),

– rashodi za usluge (telefona, pošte i prijevoza, tekućeg i investicijskog održavanja, komunalne usluge, zakupnine i najamnine izuzev najma vozila, zdravstvene usluge, intelektualne i osobne usluge, računalne usluge i ostale usluge),

– ostali nespomenuti rashodi poslovanja (naknade za rad povjerenstava i slično, premije osiguranja, reprezentacija, članarine, pristojbe i naknade i ostali nespomenuti rashodi poslovanja).

Financijski rashodi su:

– ostali financijski rashodi (bankarske usluge i usluge platnog prometa, negativne tečajne razlike i valutne klauzule, zatezne kamate i ostali nespomenuti financijski rashodi).

III.

Kriterij za materijalne i financijske rashode je broj radnika zaposlenih u centru.

Mjerilo je prosječni mjesečni iznos po radniku.

Minimalni financijski standard materijalnih i financijskih rashoda centara za socijalnu skrb za 2013. godinu, sukladno stavcima 1. i 2. ove točke, po županijama, odnosno Gradu Zagrebu iznosi:

|  |  |  |  |
| --- | --- | --- | --- |
| ŽUPANIJA | Broj zaposlenih | Prosječni mjesečni iznos po radniku | Materijalni i financijski rashodi 2013. g. |
| 1 | 2 | 3 | 4 |
| ZAGREBAČKA | 139 | 2.011 | 3.354.500 |
| KRAPINSKO-ZAGORSKA | 65 | 2.118 | 1.652.000 |
| SISAČKO-MOSLAVAČKA | 106 | 2.421 | 3.080.000 |
| KARLOVAČKA | 77 | 2.054 | 1.898.200 |
| VARAŽDINSKA | 87 | 1.916 | 2.000.100 |
| KOPRIVNIČKO-KRIŽEVAČKA | 67 | 1.809 | 1.454.600 |
| BJELOVARSKO-BILOGORSKA | 83 | 2.169 | 2.160.000 |
| PRIMORSKO-GORANSKA | 142 | 2.022 | 3.445.300 |
| LIČKO-SENJSKA | 32 | 2.297 | 882.200 |
| VIROVITIČKO-PODRAVSKA | 42 | 2.179 | 1.098.000 |
| POŽEŠKO-SLAVONSKA | 36 | 1.980 | 855.500 |
| BRODSKO-POSAVSKA | 67 | 2.040 | 1.640.000 |
| ZADARSKA | 69 | 2.074 | 1.717.000 |
| OSJEČKO-BARANJSKA | 151 | 1.943 | 3.520.000 |
| ŠIBENSKO-KNINSKA | 65 | 2.019 | 1.574.600 |
| VUKOVARSKO-SRIJEMSKA | 88 | 1.856 | 1.960.000 |
| SPLITSKO-DALMATINSKA | 188 | 2.296 | 5.180.000 |
| ISTARSKA | 105 | 1.902 | 2.397.000 |
| DUBROVAČKO-NERETVANSKA | 64 | 1.818 | 1.396.000 |
| MEĐIMURSKA | 47 | 1.915 | 1.080.000 |
| GRAD ZAGREB | 347 | 1.681 | 7.000.000 |
| SVEUKUPNO | 2.067 | 1.989 | 49.345.000 |

IV.

Županija, odnosno Grad Zagreb, osigurava sredstva za pomoć za stanovanje korisnicima koji se griju na drva.

Kriterij za izdatke pomoći za stanovanje korisnicima koji se griju na drva je broj korisnika planiran u 2012. godini.

Mjerilo je iznos od 950,00 kuna po korisniku pomoći za stanovanje korisnicima koji se griju na drva.

Minimalni financijski standard izdataka pomoći za stanovanje korisnicima koji se griju na drva za 2013. godinu, sukladno stavcima 1., 2. i 3. ove točke, po županijama, odnosno Gradu Zagrebu iznosi:

|  |  |  |
| --- | --- | --- |
|  | 2013. g. | |
| ŽUPANIJA | Broj  korisnika | Iznos  kuna |
| 1 | 2 | 3 |
| ZAGREBAČKA | 2.006 | 1.905.700 |
| KRAPINSKO-ZAGORSKA | 1.307 | 1.241.650 |
| SISAČKO-MOSLAVAČKA | 3.584 | 3.404.800 |
| KARLOVAČKA | 2.556 | 2.428.200 |
| VARAŽDINSKA | 1.382 | 1.312.900 |
| KOPRIVNIČKO-KRIŽEVAČKA | 1.492 | 1.417.400 |
| BJELOVARSKO-BILOGORSKA | 1.735 | 1.648.250 |
| PRIMORSKO-GORANSKA | 1.538 | 1.461.100 |
| LIČKO-SENJSKA | 700 | 665.000 |
| VIROVITIČKO-PODRAVSKA | 1.516 | 1.440.200 |
| POŽEŠKO-SLAVONSKA | 1.676 | 1.592.200 |
| BRODSKO-POSAVSKA | 2.486 | 2.361.700 |
| ZADARSKA | 2.002 | 1.901.900 |
| OSJEČKO-BARANJSKA | 6.428 | 6.106.600 |
| ŠIBENSKO-KNINSKA | 3.443 | 3.270.850 |
| VUKOVARSKO-SRIJEMSKA | 2.808 | 2.667.600 |
| SPLITSKO-DALMATINSKA | 3.916 | 3.720.200 |
| ISTARSKA | 952 | 904.400 |
| DUBROVAČKO-NERETVANSKA | 645 | 612.750 |
| MEĐIMURSKA | 1.484 | 1.409.800 |
| GRAD ZAGREB | 997 | 946.700 |
| SVEUKUPNO | 44.653 | 42.419.900 |

V.

Minimalni financijski standardi utvrđeni u točkama III. i IV. ove Odluke čine osnovicu za izračun pomoći izravnanja za decentralizirane funkcije jedinicama područne (regionalne) samouprave u skladu sa Zakonom o financiranju jedinica lokalne i područne (regionalne) samouprave.

VI.

Sredstva iz točke III. ove Odluke županije, odnosno Grad Zagreb dužni su rasporediti centrima za socijalnu skrb, a sredstva iz točke IV. ove Odluke županije su dužne rasporediti jedinicama lokalne samouprave na svome području.

VII.

Županije, odnosno Grad Zagreb dužni su Ministarstvu socijalne politike i mladih izvještaje za razdoblje od 1. siječnja do 30. lipnja 2013. godine dostaviti u roku od 20 dana po isteku izvještajnog razdoblja, a izvještaje za razdoblje od 1. siječnja do 31. prosinca 2013. godine dužni su dostaviti do 31. ožujka 2014. godine na obrascima S-1 – Izvještaj o ostvarenim prihodima i rashodima centara za socijalnu skrb i S-3 – Izvještaj o ostvarenim prihodima i rashodima jedinica lokalne i područne (regionalne) samouprave i Grada Zagreba, koji su sastavni dio ove Odluke.

VIII.

Ministarstvo socijalne politike i mladih na zahtjev nositelja financiranja može predložiti Vladi Republike Hrvatske preraspodjelu ili prenamjenu utvrđenih bilančnih prava županijama, odnosno Gradu Zagrebu u sklopu ukupno utvrđenih sredstava za financiranje materijalnih i financijskih rashoda centara za socijalnu skrb i pomoći za stanovanje korisnicima koji se griju na drva, ako se utvrdi da je za financiranje istog to prijeko potrebno. Svoje zahtjeve nositelji financiranja podnose Ministarstvu socijalne politike i mladih najkasnije do 30. lipnja 2013. godine, a Ministarstvo socijalne politike i mladih je najkasnije do 31. kolovoza 2013. godine dužno predložene izmjene i dopune dostaviti na mišljenje Ministarstvu financija.

IX.

Ova Odluka stupa na snagu osmoga dana od objave u »Narodnim novinama«.

Klasa: 022-03/13-04/44

Urbroj: 50301-04/04-13-2

Zagreb, 28. veljače 2013.

Predsjednik

Zoran Milanović, v. r.

|  |  |  |  |  |  |
| --- | --- | --- | --- | --- | --- |
|  | ŽUPANIJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | |
|  |  |  | |  |  |
| IZVJEŠTAJ O OSTVARENIM PRIHODIMA I RASHODIMA CENTARA ZA SOCIJALNU SKRB | | | | | |
| (Odluka o minimalnim financijskim standardima materijalnih i financijskih rashoda centara za socijalnu skrb i pomoći za stanovanje korisnicima koji se griju na drva u 2013. godini) | | | | | |
|  |  |  |  | |  |
| Zbirna tablica za centre za socijalnu skrb | | | | | |
|  |  |  | |  |  |
|  | TABLICA: S-1 |  | |  |  |
|  |  |  | |  |  |
| R. br. | Naziv | Plan | | Ostvarenje | Indeks Ostvarenje/Plan\*100 |
| Prihodi | | | | | |
| 1. | Prihod od Županije ili Grada za materijalne rashode |  | |  |  |
| 2. | Prihod od Županije ili Grada za pomoć za ogrjev |  | |  |  |
| 3. | Ukupni prihod (r.br. 1 do 2) |  | |  |  |
| Rashodi | | | | | |
| 4. | Materijalni rashodi |  | |  |  |
| 5. | Pomoć za ogrjev |  | |  |  |
| 6. | Ukupni rashodi (r.br. 4 do 5) |  | |  |  |
|  | | | | | |
| 7. | Višak prihoda (r.br. 3 – r.br. 6) |  | |  |  |
| 8. | Manjak prihoda (r.br. 6 – r.br. 3) |  | |  |  |
| 9. | Višak prihoda iz prethodne godine – preneseni |  | |  |  |
| 10. | Manjak prihoda iz prethodne godine – preneseni |  | |  |  |
| 11. | Višak prihoda raspoloživ u sljedećem razdoblju  (r.br. 7-8 + 9-10) |  | |  |  |
| 12. | Manjak prihoda za pokriće u sljedećem razdoblju  (r.br. 8-7 + 10-9) |  | |  |  |

|  |  |  |
| --- | --- | --- |
|  | ŽUPANIJA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
|  |  |  |
| IZVJEŠTAJ O OSTVARENIM PRIHODIMA I RASHODIMA JEDINICA LOKALNE I PODRUČNE (REGIONALNE) SAMOUPRAVE I GRADA ZAGREBA  (Odluka o minimalnim financijskim standardima materijalnih i financijskih rashoda centara za socijalnu skrb i pomoći za stanovanje korisnicima koji se griju na drva u 2013. godini) | | |
|  |  |  |
| Obračun županija | | |
|  |  |  |
|  | TABLICA: S-3 |  |
|  |  |  |
| R. br. | Naziv | Ostvarenje |
| Prihodi | | |
| 1. | Ostvareni prihod iz stope 0,5 za centre za socijalnu skrb |  |
| 2. | Ostvareni prihod iz potpora za centre za socijalnu skrb |  |
| 3. | Ukupni prihodi (r.br. 1 do 2) |  |
| Rashodi | | |
| 4. | Doznaka županija centrima za socijalnu skrb |  |
|  | | |
| 5. | Višak prihoda (r.br. 3-r.br. 4) |  |
| 6. | Manjak prihoda (r.br. 4-r.br. 3) |  |
| 7. | Višak prihoda iz prethodne godine – preneseni |  |
| 8. | Manjak prihoda iz prethodne godine – preneseni |  |
| 9. | Višak prihoda raspoloživ u sljedećem razdoblju  (r.br. 5-6 + 7-8) |  |
| 10. | Manjak prihoda za pokriće u sljedećem razdoblju  (r.br. 6-5 + 8-7) |  |

29 08.03.2013 Odluka o minimalnim financijskim standardima materijalnih i financijskih rashoda centara za socijalnu skrb i pomoći za stanovanje korisnicima koji se griju na drva u 2013. godini

Odluka, NN 29/2013-493
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)